Submarines
Napsauta päävalikossa kohtaa New, niin uusi peli käynnistyy. Tarkoituksena on upottaa kaikki sukellusveneet. Ohjaa alustasi nuolinäppäimillä oikealle ja vasemmalle, nuoli alas pudottaa syvyyspommin. Osumista tulee pisteitä, mutta jokainen pommin pudotus syö yhden pisteen. Kannattaa siis räiskiä säästeliäästi, mikäli haluaa parhaiden joukkoon, kapteenien Hall of fameen. Siellä täällä uiskentelevilla kaloilla on ikävä tapa syödä pommejasi, mutta kaloista on myös hyötyä silloin, kun ne mässäilevät miinoilla, joita sukellusveneet lähettävät kimppuusi.
 
Jokainen pelin kymmenestä tasosta päättyy, kun saat tuhottua tason kaikki sukellusveneet. Pääset tämän jälkeen seuraavalle tasolle painamalla mitä tahansa näppäintä. Peli keskeytyy Esc-näppäimellä, ja samalla siirrytään päävalikkoon, jossa on pelin lopetuspainike, Quit. Options-kohdasta pääsee laittamaan musiikin ja äänitehosteet päälle ja pois.